ANTERIORMENT
L'han desaprofitat al soterrani.
Vol ser un agent nocturn?
És ell?
- Potser destapa més informació. Et sona? - No.
Segueixo el nou. Tu, el Warren.
Ha fet una entrega.
Vinc a trobar-te.
- Alice, m'han descobert! - Merda, i a mi.
Alice!
SECRET MÀXIM
- El Sutherland? - No l'hem localitzat.
Què va fallar a Bangkok?
El vam formar a correcuita i el vam empènyer al terreny.
Troba que el problema és el Peter?
- Qui parla? - Busco el Sutherland.
De què coneix el Peter?
Un desconegut li va parlar del Peter per telèfon.
Quan el trobem, li faré saber que no perilla.
On ets?
- Què passa? - És el pare.
- No heu parlat? - Hem parlat per Signal.
L'aplicació, no?
DEMÀ POTS SORTIR SENSE QUE HO SÀPIGA TA MARE?
SÍ
- A terra! - Em necessites viu, no?
- Rose? - Peter.
Merda.
FA NOU MESOS
Em dic Catherine.
- És la meva encarregada? - La supervisora.
Volem pensar que els agents s'encarreguen de si mateixos.
Benvingut a Tailàndia.
- Com ha anat el procés a Alemanya? - Bé. No em pensava que s'allargaria tant.
Prou temps per no semblar un home de l'FBI.
Segur que eliminar els tatuatges no ha estat agradable.
No he tingut elecció.
- Ha llegit la informació? - La poca que hi havia. Quan començo?
Comencem pel principi.
Segons proves creïbles, a Bangkok s'ha filtrat informació de la CIA.
La investigació interna no ha trobat res.
La nostra feina és trobar qui i per què,
sense que els espies sàpiguen que els investiguen.
Entesos.
Potser també entén que vegi amb escepticisme
la seva capacitat de fer un bon paper a acció nocturna.
- Perdoni? - Anàlisi i logística rai.
Treball al terreny?
- Segur que nota que no està preparat. - Què passa?
Li estic donant l'oportunitat de girar cua
i anar a treballar per l'FBI.
Ve imposat per la presidenta.
No ha passat pels canals adequats ni superat els obstacles habituals.
Aquesta feina exigeix molt. Pot admetre que no està llest.
Per ser bon agent, cal ser d'una pasta concreta.
Renunciar no és motiu de vergonya. Ben al contrari.
És preferible que esculli ara i que no ho hagi de fer jo més tard.
Ho puc fer.
Li presento l'Alice.
- Hola. - És un plaer.
Vigilarà la seva formació durant la missió. Faci-li cas.
No pateixis. No tinc mà dura.
Superviso agents a altres països, així que aniré controlant com va.
L'Alice decideix si pot fer feina al terreny i quan.
- Pensava... - Ja sé què pensava.
Primer va la formació. Us deixo fer, ves-me informant.
És això i prou, no?
Sí.
No tenim oficines locals o centrals, personal de suport ni empremta.
Aquí vivim com si fóssim civils.
Per cert, deixa'm el mòbil.
Ja tens el meu mòbil programat.
Et saps el número d'emergència d'acció nocturna?
- Sí. - Bé. Prohibit tenir-lo guardat al mòbil.
Als EUA som un rumor, però aquí no existim.
Podria guardar uns contactes personals abans de...?
El de la Rose Larkin?
He llegit l'arxiu. Per feina, he de saber d'on surts. No t'ofenguis.
No és res. Li vaig dir que li trucaria si podia...
Un consell que vaig aprendre a males.
Ara ets un agent nocturn i les relacions són perilloses.
Encara més per a la gent normal, cosa que nosaltres no som.
D'ara endavant, et recomano no tenir contactes personals.
És millor trencar de cop.
Res en contra?
No, senyora.
- Alice. Sigues formal amb la Catherine. - Sí.
Intimida una mica, però s'involucra, cosa poc freqüent en aquest món.
Quan vas entrar, et va intentar convèncer de deixar-ho?
No, em va reclutar.
Et posarem a punt. Som-hi.
- Qui és? - Ves al fons i busca una sortida.
Ves.
Peter!
Per aquí.
Espera.
Tira!
Talleu-los la sortida pel costat.
Corre!
Ep!
Vinga, Rose!
Allà.
- Què feu? - Fotem el camp. Puja uns quants carrers.
- Uber no funciona així. - Segur?
Molt bé.
- Vinga. - Som-hi.
- T'ha fet mal? - Sobreviuré.
Saps cap a on anaven?
Estàs bé?
- No ho sé. Què ha passat? - T'ho explico a casa.
On queda, això?
Escolta, ningú no pot saber on soc.
- Explica'm com m'has trobat. - Per una foto a internet.
Sorties de fons a l'autofoto d'una dona en una clínica d'urgències
- Amb allò, vaig fer el que faig. - Què vols dir?
He de saber com em vas trobar. Ho necessito saber tot.
Ja ho sé i t'ho vull explicar, però... Perdona, intento pensar.
Algú ens ha intentat matar.
Un altre cop.
Peter, tens sang.
Merda.
- T'ajudo? - No cal.
S'ha infectat. Vaig anar a urgències perquè necessitava antibiòtics.
Allà em van dir que t'allotjaves en un alberg.
I el paio de l'alberg em va dir allò del bàsquet.
A la pista vaig parlar amb el nen a qui li has robat el mòbil
i et vaig trobar cercant aquell número.
- Vas cercar aquell número? - Ningú més sap on ets.
Entesos. Gràcies.
- Em sap greu. - Ho entenc, no és res.
Per què m'has vingut a buscar?
Perquè no he sabut res de tu en deu mesos.
I, de sobte, em truca un desconegut i em demana per tu. M'he acollonit.
- Qui era? - Ni idea, un home.
Deia que tenies problemes i et volia ajudar.
Vaig trucar a la Travers
i va aparèixer una tal Catherine, que deia que treballaves per a ella.
- Vau parlar? - Sí.
- Què va dir? - Res.
Em va fer tot de preguntes que jo no sabia respondre i...
Mira, Peter, no sabia si eres viu o mort.
M'expliques què passa?
No et puc involucrar en això.
M'han trucat demanant per tu.
Fa cosa de mitja hora, ens han disparat. Ja hi estic involucrada.
Què t'ha passat? Per què li has robat, al nen?
Per trobar-lo. Es diu Warren Stocker i és el pare del nen. És la clau de tot.
De tot què?
Què m'amagues?
Fa un mes, la meva operació va punxar.
Havia de ser vigilància.
Identificar qui filtrava informació de la CIA i qui la comprava.
Però, no sé, estava passant alguna cosa més.
El paio que ens ha disparat avui era allà.
Ens va parar un parany en un punt d'extracció
que només ha de conèixer acció nocturna.
Va matar la meva companya.
Hosti, em sap greu.
No sé si la Catherine hi està ficada ni si acció nocturna perilla.
Fins que ho esbrini, no...
No puc confiar en ningú.
Excepte en mi, oi?
Excepte en tu. Això no pot ser com l'últim cop.
No et puc protegir, Rose.
No volia molestar. Només mirava d'ajudar, d'acord?
Sincerament, si no haguessis estat allà,
no hauria vist l'altre paio que em perseguia.
En certa manera, t'he salvat.
Descansem una mica. Ja decidirem què farem al matí.
Ves al llit, em quedo el sofà.
No, puc dormir jo al sofà.
Estaràs més segura si t'escuda una altra porta.
És clar.
- Rose... - Sí?
Quan tornis a perseguir algú,
no et posis sabates de taló.
- M'alegro de veure't. - I jo a tu.
És difícil viatjar a l'Iran amb dos nens...
Costa, però enguany els vull dur al nord durant dues setmanes per veure l'àvia.
- I tu? - Tinc la recerca que volia.
- Deixi-la a l'escriptori. - Sí.
No està bé de salut i la volem veure aviat.
- Senyoreta Taheri. - Sí?
A la cuina necessiten ajuda. He dit que vostè els ajudaria.
- És clar. - Gràcies.
En nom d'Al·là, el misericordiós, els demano la seva atenció, sisplau.
Gràcies.
El seu comportament pot desprestigiar aquesta missió i el nostre país.
A l'assemblea general de la setmana vinent,
els demano que demostrin bones maneres
perquè estarem vigilats de prop.
També els recordo que,
per la paranoia extrema que els americans tenen amb l'Iran,
tots els membres de la missió estan confinats en un perímetre estricte
de la ciutat.
Si se'ls troba fora del perímetre,
els detindran,
els interrogaran i els deportaran.
Com alguns ja saben,
el Houshang ha tornat a casa perquè tenia una emergència familiar.
Si tenen preguntes sobre els nostres protocols de seguretat,
es poden dirigir al Javad Rahmani.
És el nou cap de seguretat de la missió.
Gràcies.
Noor, que se n'encarregui el personal de neteja.
No em molesta.
Em sembla que l'ambaixador prefereix el desordre.
No passa res, sempre ordeno les coses del meu germà petit.
L'Abbas no és ton germà, n'ets l'ajudant. No facis quedar malament l'altra ajudant.
He vist que el Javad es fixava en tu.
Ens ha de vigilar per feina.
- Només tenia ulls per tu. - Haleh.
Ets l'única soltera de la missió.
Té una bona feina i bona cabellera, és un bon partit.
No el conec.
Doncs posa-t'hi.
Tu també ets bon partit. On és el problema?
A quina hora com a màxim poden rentar això per a demà?
A la una.
La una?
Hi ha d'anar ja.
Però d'aquí a deu minuts he de prendre notes a la reunió.
Ho puc deixar jo a l'hora de dinar.
Gràcies, Srta. Taheri, admiro la seva iniciativa.
No em posis en evidència.
- Què fas? - Calma't.
Les teves càmeres no han captat res.
- No hauries de mirar les meves coses. - Warren Stocker, no? M'hi acosto.
El reconeixement facial comercial dona molts falsos positius,
però he aconseguit un parell de positius a la ciutat.
Tots són de la darrera setmana.
Collons. Això què és?
Ahir a la nit no podia dormir. Quan em passa, m'he de distreure.
He pensat que podia trobar aquell paio com et vaig trobar a tu.
Calia recodificar la interfície per tenir més paràmetres de cerca.
La interfície de què? De què coi parles, Rose?
Ajudo amb el codi d'AdVerse, un protocol de màrqueting.
Troba qualsevol combinació de cerques a internet.
Textos, fotos, ubicacions i el que necessitis per limitar la cerca.
El vaig començar a afinar per trobar-te.
Aquí es veu el nostre paio d'ahir i ara també tenim les dades d'ubicació.
Sembla que torna a la ciutat.
- És ell. - És una càmera de trànsit.
No sé on ha anat després.
Espera un segon, no has dormit gens aquesta nit?
No, no passa res.
He arribat fins aquí.
La interfície només treballa amb dades públiques i arxivades.
Dades velles, amb 12 hores de retard en el millor dels casos.
- Ni s'apropa al temps real. - Doncs mola bastant.
És la teva empresa, no? Ara et dediques a això?
He escrit gran part del codi, però no.
Soc una treballadora més.
Em pensava que volies fer una cosa teva, formar la teva pròpia empresa.
Doncs mira,
t'has perdut molta cosa en deu mesos.
Escolta...
Rose, et volia trucar.
Està bé, Peter. No cal que...
- No està... - No...
No està bé.
Em sap greu. T'hauria d'haver trucat.
Sé que fas una cosa important, però ara necessites ajuda.
Sí.
Si no et fiaves de ningú, per què no vas trucar a la Travers?
Ser agent nocturn no és com respondre al telèfon.
No puc parlar amb la presidenta fins que capturi el Warren,
trobi quina informació filtrava a qui i qui d'acció nocturna està compromès.
Si és la Catherine, pot dir fàstics de mi a la presidenta.
No, necessito proves innegables abans d'anar a parlar amb ella.
Com és ser agent nocturn?
Vas agafar l'avió tot il·lusionat.
Sí.
És com ser un coixinet.
- Ja. - No ets el cotxe, ni tan sols el motor.
Només ets una peça del motor, diminuta i molt important.
I no pots fallar.
Si falles, tot allò que t'envolta es farà miques.
I...
No ho pots permetre.
Sembla que vas pel bon camí.
Nova York és una de les ciutats amb més videovigilància del país.
- El Warren reapareixerà. - Ja veurem.
Una pregunta, allò és casa seva?
O tens una cinta VHS de l'any 1995 en bucle?
Ja que no tinc un lot de vigilància de l'FBI,
era la millor opció.
Has comprat càmeres d'oferta d'una vella botiga d'electrònica?
- Funciona, no? - Suposo.
No, això... Aquest pis era seu,
però el va perdre amb la custòdia de l'Ethan pel divorci.
Fa un mes, va obtenir passaports falsos per a ell i per al fill.
Em sembla que vol desaparèixer amb l'Ethan.
¿Saps que el pare de l'Ethan se'l vol endur
i, en lloc de parlar amb la policia, estàs esperant que passi?
És l'única pista que tinc. Protegiré l'Ethan.
Ui, aquí surt alguna cosa.
Van al partit de bàsquet. L'Ethan juga l'eliminatòria.
- Com ho saps? - El vaig començar a entrenar.
- Entrenar o robar-li? - Me'n va ensenyar la millor.
- On vas? - El Warren potser intenta endur-se'l.
- Queda't i quan torni... - No em penso quedar aquí sola.
Em vas sentir ahir? No et puc dur amb mi, no et puc protegir.
I jo no em puc quedar sola. A banda, et puc ajudar, saps?
Perillo més sola o amb tu?
Ethan, hola.
Què passa?
Hi entro?
- Què t'ha passat? - Res, vaig caure amb força.
- M'alegro de veure't. - I jo.
Sé que havíem parlat de quedar després, però m'han sorgit uns temes.
Hem de marxar per poder veure'ns.
- I el partit? - Ens l'haurem de saltar.
És molt important que marxem ja, d'acord?
Sí? Au, som-hi.
Ethan, encara ets a dins? Comença el partit.
Vinga, marxem!
Ethan, què fas...?
Warren? Què està passant?
- Agafa l'abric i espera'm fora. - Espera.
- Ves amb ta mare ara mateix. - El pare soc jo.
Agafa l'abric i espera'm fora. Vull parlar amb el Frank.
Ethan, no, has de...
- No és fill teu. - Incompleixes la sentència.
Has trencat el meu matrimoni. Et folles la meva dona mentre serveixo al país?
Vius a casa meva amb el meu fill? Em dones lliçons de què em convé?
I què li convé a l'Ethan?
Al vestuari.
- Merda. - Me n'encarrego, ves.
- Molt bé. - Bé. Escolta.
Què ha passat?
El Warren s'ha endut l'Ethan.
- Saps on el pot dur? - David, què fas aquí? On és l'Ethan?
Escolta'm. Soc de l'FBI.
És crucial que em diguis el que sàpigues d'on pot anar el Warren.
No sé res!
Mira'm. Em dic Rose i t'ajudaré. Pots superar tot això.
- Què passa? - El Warren vol fugir amb l'Ethan.
- Ajudeu-nos a parar-lo. - El vol segrestar? És boig!
- Truquem a la poli. - El Warren té avantatge.
- Saps on podria anar? - Ni idea.
Quan éreu casats, parlava d'emergències i punts de trobada?
Sí, deia que era normal en la seva feina.
Saps on quedarien en un mapa?
- Potser. - Què penses?
Si té una forma de sortir del país, limitem opcions.
Ordeno els resultats per ubicació. Sabent on ha estat, podem saber on va.
A veure què surt.
Et sona algun d'aquests llocs?
Aquest, més o menys.
- Long Island? - Hi viuen els pares.
En ple Farmingdale hi ha un motel antic. Deia que hi anéssim si en passava alguna.
- Què més hi ha a la zona? - Empreses.
Un aeroport petit i escoles de vol.
- És pilot. - Ai, Déu meu!
L'aturarem. Vosaltres expliqueu tot el que ha passat a la policia.
Torneu a casa. Potser l'Ethan ha fugit i vol tornar.
BUGADERIA TOC ESPECIAL SASTRES EXPERTS, RECOLLIDA I REPARTIMENT
- Quant trigarà la documentació? - Primer veiem si portes bon gènere.
No té cap valor i no serveix de res.
L'he copiat directament dels arxius de la missió.
Té dades del programa de drons de l'Iran.
No hi ha res que no hàgim vist ja.
Vas dir que la CIA donaria asil a la meva família a canvi d'informació.
Primer, vas venir tu a nosaltres. Segon, només volem informació valuosa.
Si no, la CIA no té cap obligació de complir.
Em sap greu.
Saps què em passarà si m'enxampen robant?
És clar que ho sé, però ho has escollit tu.
No ets la primera estrangera que promet informació a canvi d'un favor.
- Aquest joc me'l conec. - Per a mi no és cap joc.
Tinc una setmana per treure mon germà de l'Iran i, si deserto,
ni ell ni ma mare es poden quedar perquè els represaliaran.
Mira, et volem ajudar, però t'ho has de guanyar.
Tens el mòbil de prepagament?
Si trobes alguna cosa extraordinària, saps com contactar amb mi.
L'ambaixador s'ha reunit en secret
amb un estatunidenc del món de l'espionatge.
Com ho saps?
- He sentit un rumor. - Un rumor.
Si és cert, els estatunidencs teniu una fuita.
Si és cert, troba proves.
Potser et podem ajudar.
Cap altra informació?
- Patricia? - Sí.
Voldria parlar del seu exmarit.
- Han trobat aquell malparit boig? - Qui és?
Soc de l'FBI.
El David i la Rose han trobat l'Ethan?
- David? Rose? - Els agents.
Eren aquí durant el segrest. Han anat a buscar el Warren.
- És ell? - Sí, el David. Ha trobat el meu fill?
- I el teu mòbil? - No el duc.
Segur? No ens pot geolocalitzar ningú.
No sé on és, un amic i jo ens vam confondre de mòbil.
- Quin amic? - El David. M'ha estat entrenant.
No és amic teu! T'ha fet servir per arribar a mi!
Per fer-me mal.
- On anem? - A un lloc segur.
I la mare?
És clar, la mare...
Mira, sé que ara tot va molt de pressa,
però tot anirà bé i t'ho explicaré quan arribem allà.
Tu i jo tornarem a començar.
Confia en mi, d'acord?
Molt bé, va.
Ajuda! Emergència a la pista d'aterratge.
- No et moguis. - Ràpid!
Què passa?
Una amiga ha caigut i està inconscient. No hi ha ningú que ens pugui ajudar.
Ethan, vine amb mi.
Vinga!
Allunya-te'n!
Ethan!
Què feu amb ell?
El tornem a casa amb sa mare. Ja ve el taxi.
- Què li feu al pare? - Treballo pel govern.
- Ton pare ha fet coses dolentes. - No l'escoltis, Ethan, diu mentides.
Peter, no cal que ho vegi.
Peter? No et deies David?
Sé que no trobes el sentit a tot això.
He passat pel mateix, de debò.
Em sap greu.
No t'ho mereixes.
Espera, sisplau. T'ho puc explicar. Espera.
Espera, sisplau.
T'estimo!
- No vols parlar? - Deixa'm tranquil.
Espera, Ethan.
Ei.
Ton pare no correrà perill.
T'ho prometo.
Perdoni, pot esperar un moment, sisplau?
Em sap greu que t'hi hagis vist ficada,
però no hauria pogut trobar el Warren sense tu i t'ho vull agrair.
Què passa?
No deixis de ser el Peter de debò, d'acord?
No li facis res que et pesi.
Tot el que hi ha a la furgo i al pis és impropi de tu.
Quan acabi, t'aniré a buscar i t'ho explicaré.
Entesos.
Quan deixi l'Ethan a casa, agafaré un vol cap a Califòrnia.
Millor.
Fes-me un favor.
Agafa el bus nocturn de Chinatown a Boston i surt per l'aeroport Logan.
És més segur.
- I tu? - No em passarà res.
D'acord.
Ves amb compte.
Sí.
Què fas aquí?
Netejava.
Ets ajudant, oi?
Sí, una ajudant júnior.
Intento impressionar l'ambaixador.
Disculpa si t'he fet quedar fins tard.
Em dic Noor.
Javad.
T'he vist.
Perdona?
D'on és la teva família?
D'Esfahan.
La meva també.
Em vaig criar a prop del jardí Ghadir.
Sí?
Abans hi passava de camí a l'escola.
A una botiga del nord fan un zoolbia molt bo.
- Maison Chai? - Aquesta!
Quin món tan petit.
No em pensava que m'enyoraria tant.
Però ara que ho has dit, m'encantaria menjar zoolbia.
A Nova York hi ha qualsevol cuina del món, fins i tot la persa.
Millor que reculli això.
T'acompanyo a les residències?
- Ets molt amable, però no vull molestar. - No és molèstia.
A més, els carrers americans no sempre són segurs, sobretot a la nit.
No m'importa esperar-te, si tens més feina que has d'acabar.
D'acord, gràcies.
De res.
Tornaré a veure el meu fill?
- Sí? - Soc el Gedney.
El director adjunt Mosley i jo som al despatx.
Per quins set sous han coincidit els caps de l'FBI i la CIA?
No pinta bé.
La presidenta vol que t'informem que avui la CIA ha rebut notícies.
A Nova York, un nou informant ha comunicat una fuita en l'espionatge dels EUA.
Sembla que els iranians han obtingut informació classificada.
- Pot tenir relació amb el teu cas. - La Travers hi vol acció nocturna.
Penseu que l'Stocker ha tornat per vendre informació als iranians?
No està clar.
Ho estem verificant.
Tornar a territori dels EUA per cometre més crims
quan ja et persegueixen és de ser babau o tossut.
Qui és el nou informant?
Gràcies.
No vagis a Times Square.
Però és típic de Nova York.
És un circ, de debò.
Si vols viure la ciutat, ves a botigues de queviures.
Hi va gent de tota mena i hi venen de tot.
Et prenc la paraula.
Gràcies per acompanyar-me.
Ens veiem demà a l'oficina.
Sí.
Per dinar, ensenya'm el menjar persa estil novaiorquès.
Sovint treballo a l'hora de dinar.
És clar.
En tot cas, bona nit.
Bona nit.
Noor?
Sí?
No ets només una ajudant.
La teva feina importa.
Segur que la teva família està molt orgullosa de tu.
Ethan.
Els pares cometen errors.
Cometen errors, però també t'estimen.
- Mama! - Ethan!
A l'autobús de Chinatown.
Menges bé?
Sí, mama. No pateixis.
Et veig pàl·lida. Ja menges prou fruita?
Sí. Ho vols veure?
Sí.
Mira.
- Són maduixes? - Sí.
Que grosses!
- Quant t'ha costat tot això? - No eren cares.
Aquí hi ha fruita i verdura de tota mena, bastant més barata que a casa.
- Segur que està bé. - Sí, mama.
- M'agradaria ensenyar-t'ho. - He de remoure les farinetes.
Farhad, vine a parlar amb ta germana!
Bon dia, germà.
- Quan tornes a casa? - Em trobes a faltar, eh?
Trobo a faltar que algú més ajudi la mare amb les feines.
És normal.
- Saps què seria millor? - Què?
Si vinguéssiu de visita,
no tindríem feines de casa.
Us duria per tota la ciutat.
Seria divertit, oi?
Potser algun dia.
Sí, potser algun dia.
Si em vols torturar, pots...
Saps que mon pare també venia secrets d'estat?
Al principi no m'ho volia creure, però és veritat.
Saps per què?
Per mantenir-te.
M'agradaria creure-ho.
Però, en realitat, no en tinc ni idea.
Només sé que se'n va penedir.
Just abans de morir, va decidir fer les coses bé.
Ho entenc.
Entenc per què algú ho sacrificaria tot per la família.
Fins i tot ho admiro, sincerament.
Si va fer el que va fer per aquesta raó, podria arribar a perdonar-lo.
Escolta'm.
No sé quan tornaràs a veure l'Ethan, si és que el tornes a veure.
Però li puc donar una visió clara del seu pare.
No et torturaré.
No et mataré perquè no soc així.
Si no em dius el que vull saber, t'entregaré a l'FBI.
T'acusaran de traïció i després reescriuran tota la teva vida.
Decidiran què volen dir a l'Ethan sobre tu...
i no sabrà res més.
O pots respondre les meves preguntes amb sinceritat i rapidesa,
i l'hi explicaré a l'Ethan.
Et prometo que ho faré.
Li explicaré que el seu pare va acabar fent les coses bé.
Entesos?
Personalment, m'asseguraré que entengui que el seu pare tenia un costat bo.
Això no ho vaig tenir.
- Què vols saber? - Bangkok.
Quines dades donaves i a qui les venies?
Va dir que es deia Arthur.
Però ha de ser un sobrenom.
Em va semblar que no era el comprador, només un intermediari.
Hi havia un home a l'entrega que cridava l'atenció.
Barba, vestit blanc, sense corbata.
Va observar tota l'entrega. Qui era?
Ni idea. Només traficava amb l'Arthur i no sé amb qui treballava.
Per què hauria de mentir? Què en trec, de mentir ara?
Ara ho sabrem.
Qui va comprometre acció nocturna? Quin coi de talp em va matar la companya?
No ho sé. Què és acció nocturna?
Treballava sol, d'acord?
Havia d'allunyar l'Ethan de la Patricia i...
el cretí del Frank.
Quan vaig marxar, vaig suplicar a la Patricia que vingués,
però no volia treure l'Ethan de l'escola i hi vaig anar sol.
Llavors es va embolicar amb aquell arquitecte merdós.
Es divorcia de mi i perdo la custòdia, a sobre?
Entesos.
Quines dades d'espionatge venies a Bangkok?
Hi havia un programa militar secret iniciat per ordres de la CIA.
L'arxiu que vaig vendre era de les primeres etapes.
Era merda teòrica, d'acord? Res seriós. Van abandonar el programa fa anys.
Quin programa?
Es deia Didalera.
Anava d'armes experimentals, sobretot químiques i...
Digui?
Subtítols: Rocío Rincón Fernández